
ประกาศองค์การบริหารส่วนตำบลกรงปินัง
เรื่อง    การรับสมัครสอบคัดเลือกพนักงานจ้าง สังกัดองค์การบริหารส่วนตำบลกรงปินัง
--------------------------------------------------------

ด้วยองค์การบริหารส่วนตำบลกรงปินัง  อำเภอกรงปินัง  จังหวัดยะลา  ต้องการรับสมัครบุคคลเพื่อบรรจุและแต่งตั้งเป็นพนักงานจ้าง  เพื่อปฏิบัติงานในสำนักงานองค์การบริหารส่วนตำบลกรงปินัง


อาศัยอำนาจตามความในข้อ  19  แห่งประกาศคณะกรรมการพนักงานส่วนตำบลจังหวัดยะลา  เรื่อง  หลักเกณฑ์และเงื่อนไขเกี่ยวกับพนักงานจ้าง    ฉบับลงวันที่    26  กรกฎาคม    2547   จึงประกาศรับสมัครบุคคลเพื่อคัดเลือกเป็นพนักจ้าง  ดังต่อไปนี้
1. ตำแหน่งที่สอบคัดเลือก


ประเภทพนักงานจ้างทั่วไป

1.1
ตำแหน่งคนงานทั่วไป (ปฏิบัติหน้าที่ในสำนักปลัด ส่วนโยธา องค์การบริหารส่วนตำบลกรงปินัง)  จำนวน   1   อัตรา

1.2
มีระยะเวลาการจ้าง  ค่าตอบแทน และสิทธิประโยชน์



มีระยะเวลาการจ้างลักษณะปีต่อปี  ตามระยะเวลาของปีงบประมาณ โดยอาจจะมีการต่อระยะเวลาการจ้างปีละ  1  ครั้ง และได้รับค่าตอบแทน อัตราเดือนละ  5,340  บาท รวมทั้งค่าตอบแทนพิเศษตามหลักเกณฑ์ที่ทางราชการกำหนด รวมทั้งอาจได้รับสิทธิประโยชน์ ดังต่อไปนี้อีก เช่น การลา การับค่าตอบแทนระหว่างลา การได้รับค่าตอบแทนการปฏิบัติงานนอกเวลางาน  ค่าใช้จ่ายในการเดินทางไปราชการ เป็นต้น

2. 
คุณสมบัติทั่วไป



2.1
มีสัญชาติไทย



2.2
มีอายุไม่ต่ำกว่า  18  ปีบริบูรณ์ และไม่เกิน  60  ปี



2.3
ไม่เป็นบุคคลล้มละลาย



2.4
ไม่เป็นผู้ที่มีร่างกายทุพพลภาพ    จนไม่สามารถปฏิบัติหน้าที่ได้           
ไร้ความสามารถ หรือจิตฟั่นเฟือนไม่สมประกอบ และไม่เป็นโรคดังต่อไปนี้




(ก)
โรคเรื้อนในระยะติดต่อหรือในระยะที่ปรากฏอาการเป็นที่รังเกียจของสังคม

(ข)
วัณโรคในระยะอันตราย




(ค)
โรคเท้าช้าง ในระยะที่ปรากฏอาคารเป็นที่รังเกียจแก่สังคม




 (ง)
โรคพิษสุราเรื้อรัง



2.5
ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรคการเมือง



2.6
ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น



2.7
ไม่เคยเป็นผู้เคยรับโทษจำคุกโดยคำพิพากษาถึงที่สุดให้จำคุก เพราะการกระทำความผิดอาญา เว้นแต่โทษสำหรับความผิดที่ได้กระทำโดยประมาท หรือความผิดลหุโทษ



2.8
ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานของรัฐ

3.  คุณสมบัติเฉพาะสำหรับตำแหน่ง



ตำแหน่งคนงานทั่วไป



หน้าที่ความรับผิดชอบ



ปฏิบัติหน้าที่เกี่ยวกับการดูแลสวนหย่อม การบำรุงรักษา และซ่อมแซมวัสดุ ครุภัณฑ์ การซ่อมไฟ การรังวัด การช่วยเหลืองานสำรวจทางโยธา การใช้แรงงานต่างๆตามที่ส่วนราชการจำเป็นต้องใช้ และปฏิบัติหน้าที่อื่นตามที่ได้รับมอบหมาย



ลักษณะงานที่ปฏิบัติ



ปฏิบัติหน้าที่เกี่ยวกับการใช้แรงงานต่างๆ ที่เกี่ยวข้องกับงานขององค์การบริหารส่วนตำบล เช่น การดูแล รักษา สวนหย่อม สนาม กลางและเก็บเต็นท์ การซ่อมแซมวัสดุ ครุภัณฑ์ การซ่อมไฟฟ้าต่างๆที่อยู่ในความรับผิดชอบ ตลอดจนงานด้านโยธา เช่น การสำรวจ การวัด การขนวัสดุ ครุภัณฑ์ และปฏิบัติหน้าที่อื่นๆที่เกี่ยวข้อง



คุณสมบัติเฉพาะสำหรับตำแหน่ง




ได้รับวุฒิบัตรการศึกษาไม่ต่ำกว่าชั้นประถมศึกษาปีที่ 4



ความรู้ความสามารถที่ต้องการ



1.
มีสุขภาพร่างกายแข็งแรง



2.
มีความรู้ทางด้านการดูแลรักษาสวนหย่อม และพืชต่างๆอย่างดี



3.
มีความรู้ด้านช่างไม้ ช่างปูน พอสมควร



4.
มีความขยันหมั่นเพียร ซื่อสัตย์ สุจริต

4.
การรับสมัคร 


รับสมัคร ตั้งแต่วันที่   27   เมษายน  -  8  พฤษภาคม  2555  ณ  ที่ทำการองค์การบริหารส่วนตำบลกรงปินัง  (เว้นวันหยุดราชการ)  ตั้งแต่เวลา  08.30 - 16.30 น.

5.
การยื่นใบสมัคร 


ให้ยื่นใบสมัคร  ณ  สำนักงานที่ทำการองค์การบริหารส่วนตำบลกรงปินัง 

 6.  หลักฐานการสมัคร 
6.1
  ใบสุทธิจบการศึกษา


6.2
  ใบรับรองแพทย์ (ไม่เกิน 1 เดือน) 


6.3  รูปถ่าย ขนาด 1.5  นิ้ว จำนวน 3 รูป ถ่ายแล้วไม่เกิน 6 เดือน


6.4  สำเนาบัตรประจำตัวประชาชน และสำเนาทะเบียนบ้าน อย่างละ 1 ชุด


6.5  ค่าธรรมเนียมการสมัครสอบคัดเลือก  100  บาท


6.6
  สำเนาใบอนุญาตขับรถยนต์ (ถ้ามี)


6.7  ใบสมัครสอบ (รับได้ ณ ที่ทำการองค์การบริหารส่วนตำบลกรงปินัง)

7.
การประกาศรายชื่อผู้มีสิทธิสอบคัดเลือก และกำหนดวัน เวลา และสถานที่สอบ            


องค์การบริหารส่วนตำบลกรงปินัง  จะประกาศรายชื่อผู้มีสิทธิสอบคัดเลือก ในวันที่   10  พฤษภาคม  2555  เวลา  10.00  น.  และกำหนดสอบคัดเลือกในวันที่  11  พฤษภาคม   2555  ณ   ที่ทำการองค์การบริหารส่วนตำบลกรงปินัง

8.
วิธีสอบ   ตำแหน่งคนงานทั่วไป  สอบโดยวิธี



(8.1)
  สอบสัมภาษณ์  50  คะแนน



(8.2)   ทดลองปฏิบัติงานตามตำแหน่งที่สมัคร  50  คะแนน

9.
การประกาศรายชื่อผู้สอบคัดเลือกได้


องค์การบริหารส่วนตำบลกรงปินัง  จะประกาศรายชื่อผู้สอบคัดเลือกได้   ในวันที่  14  พฤษภาคม  2555  ณ  สำนักงานที่ทำการองค์การบริหารส่วนตำบล  โดยจะเรียงตามลำดับผู้ที่ได้รับการคัดเลือก โดยใช้เกณฑ์คะแนนการสอบ   ต้องได้คะแนนรวมร้อยละ   60    ในกรณีที่สอบได้คะแนนรวมเท่ากัน   ให้ผู้ได้รับเลขประจำตัวสอบก่อนเป็นผู้อยู่ลำดับที่สูงกว่า    โดยจะขึ้นบัญชีไว้  1  ปี  และองค์การบริหารส่วนตำบลกรงปินังจะทำการเรียกตัวผู้สอบได้ตามลำดับ เพื่อบรรจุและแต่งตั้งเป็นเป็นพนักงานจ้างทั่วไป

รายละเอียด ติดต่อสอบถามได้ที่สำนักงานที่ทำการองค์การบริหารส่วนตำบลกรงปินัง โทรศัพท์  073-238100, 073-238286  ในวัน เวลาราชการ

จึงประกาศให้ทราบโดยทั่วกัน





ประกาศ  ณ  วันที่    19      เมษายน   2555

     (นายฮาซัน     ลีลาตานา)

